อีกครั้ง

อีกครั้ง (Once More) เป็นภาพยนตร์ไทยที่ออกฉายในปี พ.ศ. 2529 กำกับโดยหม่อมเจ้าทิพยฉัตร ฉัตรชัย เป็นภาพยนตร์เรื่องที่สองที่ธงไชย แมคอินไตย์ กลับมาแสดงคู่กับอัญชลี จงคดีกิจ หลังจากภาพยนตร์เรื่องก่อนหน้า ด้วยรักคือรัก (2528) ประสบความสำเร็จสูงสุด

ดนตรีประกอบภาพยนตร์ ใช้เพลงจากอัลบั้ม "หนึ่งเดียวคนนี้" และชุดที่สอง "สะดุดรัก" ของอัญชลี จงคดีกิจ ที่เป็นเพลงฮิตในขณะนั้น

 เรื่องย่อ 
ภัทรา สาวสวยมาดเท่ ที่ชอบพอกับ พลวัฒน์ หนุ่มหล่อจอมกวนโทสะ วันหนึ่ง บริษัทที่ภัทราทำงานเป็นเลขาอยู่ ได้เข้าไปถ่ายทำหนังเรื่องหนึ่งที่มี หนิง เป็นพระเอก และ อุ้ย เพื่อนของเธอเป็นนางเอก ด้วยความเจ้าชู้ของหนิง ทำให้เขาจีบคนรอบข้างไปทั่ว รวมไปถึงภัทรา แต่อุ้ยนั้นกลับรักหนิงอย่างจริงจัง เรื่องรักสามเส้าจึงเกิดขึ้น

เรื่องราวความรักของ ภัทรา หญิงสาวจิตใจดี ที่ได้พบรักกับ พลวัฒน์ เศรษฐีหนุ่มจอมเจ้าชู้ที่ไม่เคยจริงจังกับผู้หญิงคนไหน แต่ด้วยความจริงใจของภัทรา ทำให้พลวัฒน์ปรับปรุงตัวและมุ่งมั่นที่จะแต่งงานกับภัทราให้ได้ แต่อุปสรรคความรักเกิดขึ้นเมื่อภัทราได้ร่วมงานกับ สราวุฒิ นักแสดงและผู้กำกับชื่อดัง ที่หมายปองในตัวภัทราเหมือนกัน สุดท้ายบทสรุปความรักของภัทราจะเป็นเช่นไร

 นักแสดง 
 อัญชลี จงคดีกิจ รับบท อุ้ย
 ธงไชย แมคอินไตย์ รับบท หนิง
 นิรุตติ์ ศิริจรรยา รับบท พลวัฒน์
 ปาหนัน ณ พัทลุง รับบท ภัทรา
 ญาณี จงวิสุทธิ์
 รวิวรรณ จินดา
 ชไมพร จตุรภุช
 ประพันธ์ คุณะเกษม รับบท สราวุฒิ

 อ้างอิง 

 เรื่องย่อภาพยนตร์ อีกครั้ง 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์ที่กำกับโดย หม่อมเจ้าทิพยฉัตร ฉัตรชัย
หมวดหมู่:ภาพยนตร์รัก